CELEX: 32011D0403
Language: lt
Date: 1309996800000
Title: 2011/403/ES: 2011 m. liepos 7 d. Komisijos įgyvendinimo sprendimas, kuriuo dėl Didžiosios Britanijos bakterinės inkstų ligos likvidavimo programos panaikinimo ir Gernsio austrių herpeso viruso 1 μνar priežiūros programos patvirtinimo iš dalies keičiami Sprendimo 2010/221/ES II ir III priedai (pranešta dokumentu Nr. C(2011) 4770)  Tekstas svarbus EEE

8.7.2011   
            
            
               LT
            
            
               Europos Sąjungos oficialusis leidinys
            
            
               L 180/47
            
         KOMISIJOS ĮGYVENDINIMO SPRENDIMAS
   2011 m. liepos 7 d.
   kuriuo dėl Didžiosios Britanijos bakterinės inkstų ligos likvidavimo programos panaikinimo ir Gernsio austrių herpeso viruso 1 μνar priežiūros programos patvirtinimo iš dalies keičiami Sprendimo 2010/221/ES II ir III priedai
   (pranešta dokumentu Nr. C(2011) 4770)
   (Tekstas svarbus EEE)
   (2011/403/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 43 straipsnio 2 dalį,
   kadangi:
   
               (1)
            
            
               2010 m. balandžio 15 d. Komisijos sprendimu 2010/221/ES patvirtinti nacionalines akvakultūros ir laukinių vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB 43 straipsnį (2) leidžiama tam tikroms valstybėms narėms taikyti tų gyvūnų siuntų tiekimo rinkai ir jų importo apribojimus, siekiant išvengti tam tikrų ligų atsiradimo jų teritorijoje, jeigu valstybės narės įrodė, kad jose arba tam tikrose demarkacinėse zonose jų teritorijoje nenustatyta atitinkamų ligų arba kad yra patvirtinusios ligų likvidavimo arba priežiūros programą, siekdamos išvengti minėtų ligų.
            
         
               (2)
            
            
               Į Sprendimo 2010/221/ES II priedą šiuo metu Didžioji Britanija įtraukta kaip Jungtinės Karalystės teritorija, kurioje taikoma patvirtinta bakterinės inkstų ligos (BIL) likvidavimo programa.
            
         
               (3)
            
            
               Jungtinė Karalystė pranešė ketinanti panaikinti minėtą likvidavimo programą. Iš naujo nuodugniai įvertinus priemones, kurių minėta valstybė narė ėmėsi BIL Didžiojoje Britanijoje kontroliuoti, padaryta išvada, kad nebereikėtų taikyti tam tikrų akvakultūros gyvūnų siuntų vežimo į Jungtinę Karalystę apribojimų, numatytų minėtoje programoje. Todėl Didžiąją Britaniją reikėtų išbraukti iš Sprendimo 2010/221/ES II priede nustatyto teritorijų, kuriose taikomos patvirtintos BIL likvidavimo programos, sąrašo.
            
         
               (4)
            
            
               Į Sprendimo 2010/221/ES III priedą Didžiosios Britanijos ir Šiaurės Airijos teritorijų dalys šiuo metu įtrauktos kaip Jungtinės Karalystės teritorijos, kuriose taikoma patvirtinta austrių herpeso viruso 1 μνar (OsHV-1 μνar) priežiūros programa. Jungtinė Karalystė dabar pateikė Gernsio teritorijai skirtą OsHV-1 μνar priežiūros programą. Minėta priežiūros programa skirta parodyti, kad Gernsio teritorijos, kuriose OsHV-1 μvar virusas nebuvo aptiktas, nėra užkrėstos tuo virusu ir apsaugoti tas teritorijas nuo patekimo į jas. Šios priežiūros programos turinys yra tapatus patvirtintų ir Sprendimo 2010/221/ES III priede išvardytų priežiūros programų turiniui.
            
         
               (5)
            
            
               Gernsio ūkiuose, auginančiuose didžiąsias austres, ir natūralaus išsivalymo plotuose per pastaruosius dvejus metus padidėjusio mirtingumo neaptikta. Remiantis Jungtinės Karalystės pateikta informacija, didžiųjų austrių verslo subjektai nuo 2010 m. balandžio mėn. savanoriškai taikė draudimą įvežti didžiąsias austres į Gernsį. Iš tokios informacijos galima spręsti, kad Gernsyje OsHV-1 μνar viruso nėra. Siekiant apsaugoti didžiųjų austrių sveikatos statusą minėtoje teritorijoje reikėtų patvirtinti vežimo apribojimus.
            
         
               (6)
            
            
               Todėl Gernsio priežiūros programą reikėtų patvirtinti, o Gernsį reikėtų įtraukti į Sprendimo 2010/221/ES III priedą.
            
         
               (7)
            
            
               Todėl Sprendimą 2010/221/ES reikėtų atitinkamai iš dalies pakeisti.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/221/ES II ir III priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. liepos 7 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 328, 2006 11 24, p. 14.
   
      (2)  OL L 98, 2010 4 20, p. 7.
   
      PRIEDAS
      „
            II PRIEDAS
            
               Valstybės narės ir jų dalys, kuriose įgyvendinamos akvakultūros gyvūnų tam tikrų ligų likvidavimo programos ir kurioms patvirtintos nacionalinės tų ligų kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Geografinių teritorijos, kurioje patvirtintos nacionalinės priemonės, ribų nustatymas
                     
                  
                        Bakterinė inkstų liga (BIL)
                     
                     
                        Suomija
                     
                     
                        FI
                     
                     
                        Teritorijos žemyninės dalys
                     
                  
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        Infekcinė kasos nekrozė (IKN)
                     
                     
                        Švedija
                     
                     
                        SE
                     
                     
                        Teritorijos pakrantės dalys
                     
                  
         
            III PRIEDAS
            
               Valstybės narės ir teritorijos, kuriose įgyvendinamos austrių herpeso viruso 1 μvar (OsHV-1 μvar) priežiūros programos ir kuriose patvirtintos nacionalinės tos ligos kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Geografinis teritorijų, kuriose taikomos patvirtintos nacionalinės priemonės (valstybės narės, zonos ir jų dalys), ribų nustatymas
                     
                  
                        Austrių herpeso virusas 1 μvar (OsHV-1 μvar)
                     
                     
                        Airija
                     
                     
                        IE
                     
                     
                        1 dalis.: Sheephaven ir Gweedore įlankos
                        2 dalis.: Gweebara įlanka
                        3 dalis.: Drumcliff, Killala. Broadhaven ir Blacksod įlankos
                        4 dalis.: Ballinakill ir Streanstown įlankos
                        5 dalis.: Bertraghboy ir Galway įlankos
                        6 dalis.: Shannon Estuary ir Poulnasharry, Askeaton ir Ballylong ford įlankos
                        7 dalis.: Kenmare įlanka
                        8 dalis.: Dunmanus įlanka
                        9 dalis.: Kinsale ir Oysterhaven įlankos
                     
                  
                        Jungtinė Karalystė
                     
                     
                        UK
                     
                     
                        Didžiosios Britanijos teritorija, išskyrus Whitstable įlanką, Kentą
                        Šiaurės Airijos teritorija, išskyrus Killough įlanką, Lough Foyle ir Carlingford Lough
                        Gernsio teritorija
                     
                  “